

**REPUBLIKA HRVATSKA**

**GRAD ZAGREB**

**GRADSKI URED ZA OBNOVU, IZGRADNJU,**

**PROSTORNO UREĐENJE, GRADITELJSTVO,**

**KOMUNALNE POSLOVE I PROMET**

**Sektor za komunalno i prometno redarstvo**

**Odjel komunalnog redarstva, Sigetje 2**

**KLASA: UP/I-363-04/21-16/114**

**URBROJ: 251-10-81-3/017-22-11**

Zagreb, 1.9.2022.

Komunalni redar Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva Grada Zagreba ( OIB: 61817894937 ), rješavajući po službenoj dužnosti u predmetu uklanjanje ruševine zgrade na 9387, k.o. Dubrava, u Zagrebu, Kanarinska 66, vlasništvo Kovačević Milke, temeljem članka 34. stavka 1. Zakona o općem upravnom postupku ( Narodne novine broj: 47/09 i 110/2021 ), donosi

Z A K L J U Č A K

1. Kovačević Milki čije je boravište nepoznato, određuje se odvjetnica Almasa Filipović, Zagreb, Vodnikova 19, za privremenog zastupnika.

2. Privremeni zastupnik zastupat će Kovačević Milku u postupku uklanjanja ruševine zgrade na k.č.br. 9387, k.o. Dubrava, u Zagrebu, Kanarinska 66, dok ne bude utvrđena osoba ovlaštena za zastupanje stranke, odnosno dok se ne obave radnje za koje je određen.

3. Protiv ovog zaključka nije dopuštena žalba.

O b r a z l o ž e n j e

Komunalni redar očevidom dana 5.6.2021. godine, u 11,05 sati, utvrdio je da se na k.č.br. 9387, k.o. Dubrava, u Zagrebu, Kanarinska 66, nalazi ruševina zgrade, prizemnica, površine cca 100 m2, oštećenih zidova izgrađenih od cigle, oštećenog pokrova i krovne konstrukcije.

Zgrada je zbog oštećenja izgubila svoja svojstva zbog čega nije prikladna za uporabu sukladno svojoj namjeni.

Uvidom u Registar kulturnih dobara Republike Hrvatske utvrđeno je da zgrada nije upisana u Registar kulturnih dobara Republike Hrvatske da se ne nalazi u kulturno-povijesnoj cjelini upisanoj u taj Registar niti se ne nalazi na arheološkom nalazištu.

Uvidom u ZK uložak broj: 886, k.o. Resnik, utvrđeno je da je vlasnica zemljišta na kome se zgrada nalazi Kovačević Milka, Zagreb, Kanarinska 66.

Uvidom u dopis MUP-a KLASA: 220-01/21-02/938 od 24.9.2021. godine, utvrđeno je da Milka Kovačević ima prijavljeno prebivalište na adresi Kanarinska 66, u Zagrebu, ali nema prijavljeno boravište.

Na zahtjev ovog Ureda tvrtka INSTO CENTAR d.o.o., Zagreb, Vladimira Varićaka 4, Anđelko Vujeva dipl.ing.građ., stalni sudski vještak za graditeljstvo i procjenitelj nekretnina, dostavila je STRUČNO MIŠLJENJE SUDSKOG VJEŠTAKA O STANJU RUŠEVNOSTI ZGRADE na k.č.br. 9387, k.o. Dubrava, u Zagrebu, Kanarinska 66, vlasnice Milke Kovačević, koje je boravište nepoznato, u kome se navodi:

Temeljem uvida u zatečeno stanje koje je nastalo opažanjem vidljivih sklopova zgrade i kako sam naprijed naveo zaključujem da je kuća oštećena, izgubila je svoja svojstva zbog nedostataka pojedinih sklopova koja se odnose na uporabljivost i u zatečenom stanju nije prikladna za uporabnu sukladno svojoj osnovnoj namjeni te dajem mišljenje:

"MIŠLJENJA SAM DA ZGRADA (KUĆA) ISPUNJAVA UVJETE ZA UKLANJANJE - RUŠENJE"

Dana 1.7.2019. godine, sastavljen je zapisnik sa Brozović Matejom, Zagreb, Ernestinovačka 3 ( OIB 48457109495 ), koji je na zapisnik izjavio da živi u zgradi na adresi Ernestinovačka 3 u Zagreb, koja se nalazi neposredno uz predmetnu ruševinu zgrade na adresi Kanarinska 66, u Zagrebu, te da pod materijalnom i kaznenom odgovornošću izjavljuje da se zgrada Kanarinska 66 ne koristi ni za kakvu namjenu više od pet godina.

Dana 1.9.2022. godine, sastavljen je zapisnik sa odvjetnicom Almasom Filipović, Zagreb, Vodnikova 19, koja je na zapisnik izjavila da je suglasna da je se odredi za privremenog zastupnika Kovačević Milki, vlasnici zemljišta na k.č.br. 9387, k.o. Dubrava, u Zagrebu, Kanarinska 66.

Odredbom članka 52. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Odredbom članka 34. stavka 1. Zakona o općem upravnom postupku propisano je da će službena osoba zaključkom odrediti privremenog zastupnika stranci kojoj prebivalište, boravište ili sjedište nije poznato, a koja nema opunomoćenika, kada se neka radnja u postupku treba hitno poduzeti.

Stavkom 5. istog članka propisano je da privremeni zastupnik sudjeluje u postupku, odnosno obavlja radnje za koje je određen dok ne bude utvrđena osoba ovlaštena za zastupanje stranke, odnosno dok se ne obave radnje za koje je određen.

S obzirom da se ne može utvrditi boravište Kovačević Milke, a radi se o ruševini zgrade koju je potrebno hitno ukloniti, sukladno članku 34. stavku 1. Zakona o općem upravnom postupku riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavak 5. Zakona o općem upravnom postupku i Zakona o izmjenama i dopuni zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

KOMUNALNI REDAR

Robertino Vučković, ing. el.

DOSTAVITI:

1. Odvjetnica Almasa Filipović, Zagreb, Vodnikova 19,

2. na oglasnu ploču,

3. u spis.